Karaa biraatiinis tajaajiloota kanneen akka barnootaa, nageenyaa fi tasgabbii biyyaa (national Security), akkasumas tajaajiloota hawaasummaa fi diinagdee adda addaa abbootii qabeenyaa dhuunfaatiin hojjatamuu hindandeenye babal’isuu fi kanneen jiran suphuuf mootummaanis kaappitaala ni barbaada. Hangi kaappitaalaa wayita tokkotti barbaadamu bu’aa investimantichi buusuu danda’uu fi sadarkaa guddina diinagdee biyyi tokko irratti argamtuun kan murtaa’uu fi garaa garummaa kan qabu ta’ee yeroo yeroon guddachaa deemuu ni danda’a.